નવકાર મહામંત્રથી સામાન્ય ફળ, મધ્યમ ફળ, ઉત્તમ ફળ તથા ઉત્તમોત્તમ ફળ મળે છે. સામાન્ય ફળ ઉત્પન્ન થતાં શારીરિક રોગ થતા નથી. પહેલા થયેલા રોગ દૂર થાય છે. મધ્યમ ફળ ઉત્પન્ન થતા સાધનાનું બળ વધે છે. તે જગતને અનુકૂળ રહે છે. શુભ ભાવનાની વૃદ્ધિ થાય છે. ઉત્તમ ફળ ઉત્પન્ન થતાં મન પ્રફુલ્લિત બને છે. સંતોષ વૃત્તિ પ્રગટે છે. ષડરિપુ નબળા પડે છે. તથા ઉત્તમોત્તમ ફળ ઉત્પન્ન થતાં સાધક પરમેષ્ઠિ સ્વરૂપ બને છે. તે જગત પૂજ્ય બને છે. સર્વ કર્મમાંથી મુક્ત બની પારલૌકિક સિદ્ધિપટ આપે છે.•